Det nye system betyder, at man ved et enkelt klik på en smartphone kan får alt at vide om kødets oprindelse, indhold og foreksempel hente opskrifter hvor det indgår. Indtil nu fungerer det kun på et varenummer i en butikskæde, men udviklingen fortsætter - Det er virkelig imponerende, at man har opfundet et system, og det er rigtig god reklame for den danske fødevaresikkerhed, siger Fødevareminister Henrik Høegh (Venstre) til TV2/Nord. Det nordjyske fødevare netværk står bag projektet. I de første 2 uger, hvor det har været muligt at bruge sin smartphone på kalvefiletter fra Himmerlands Kød i Lidl, har 3000 kunder brugt deres smartphone til at gå produktet efter i sømmene. - Det er en solstrålehistorie og det har fantastiske udviklingsmuligheder i takt med at vi får koblet flere varer på, siger Ole Høgh Andersen, formand, Nordjysk Fødevare Netværk.
Det var en imponeret fødevareminister, der i dag fik fremvist det nye foodtagsystem hos udvikleren, Lyngsøe Systems i Aars.